Credit24 Suvevolle jõudis eile eelviimase etapini ning Võru osavõistlusel Tamula rannas võidutsesid meestest Jarek Jänes, Robert Täht, Margo Hurt ja Steven Meilus ning naistest Kristina Teder, Jana Nassar ja Triin Ojasoo. Meestest saavutasid teise koha Rommi Täht, Sten Maask, Innar Mäesalu ja Raiko Aste ning kolmanda koha Raivo  Hallik, Hillar Punamäe, Aare Viitkin ja Keit Kivi.  Naiste turniiril tulid teiseks Maris Kirss, Mariann Toots ja Merlin Hurt ning kolmandaks Brita Saare, Aire Akkermann ja Ülle Olli.   Sarja liidrid on Võrumaal enne viimast etappi endiselt Margus Peterson ja Kristina Teder. Viimane etapp toimub tuleva nädala teisipäeval, 26. juulil  Võru spordikooli pargiväljakutel. Lisainfo: VSport.ee.